
Nr.7657/27.11.2024
REFERAT DE APROBARE AL PRIMARULUI
la Proiectul de Hotărâre privind completarea HCL nr.32/29.04.2024 privind aprobarea impozitelor si taxelor locale pentru anul fiscal 2025
Subsemnatul, IOAN GHEORGHE MUNTEANU, în calitate de primar al comunei Liebling, prin prezentul referat de aprobare, supun atenției dvs, posibilitatea adoptării unei hotărâri de consiliu prin care să se aprobe: „Proiectul de Hotărâre privind completarea HCL nr.32/29.04.2024 privind aprobarea impozitelor si taxelor locale pentru anul fiscal 2025”, în forma actuală. 
Ținând cont de: 

· prevederile art. 9 pct. 3 din Carta europeană a autonomiei locale, adoptată la Strasbourg la 15octombrie 1985 și ratificată prin Legea nr. 199/1997; 

· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr.429/2003; 

· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată; 

· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare; 

· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată. 

Analizând prevederile: 
· Ordonanței de urgență a Guvernului nr. 57/2019 privind Codul administrativ:
 Art. 87 alin. (3)  - În scopul asigurării autonomiei locale, autoritățile deliberative ale administrației publice locale au dreptul să instituie și să perceapă impozite și taxe locale, să aprobe bugetele locale ale unităților administrativ-teritoriale, în condițiile legii. 
· art. 129 alin. (2) lit. b) - Consiliul local exercita următoarele categorii de atribuții:  
· atribuții privind dezvoltarea economico-sociala si de mediu a comunei, orașului sau municipiului, 
· art.129 alin.(4) lit. c) - În exercitarea atribuțiilor prevăzute la alin. (2) lit. b), consiliul local: 
· stabilește si aproba impozitele si taxele locale, in condițiile legii;  
· Legii nr. 273/2006 privind finanțele publice locale, modificată și completată:  o art.16 alin.(2) - Autoritățile administrației publice locale au competența stabilirii nivelurilor impozitelor și taxelor locale, în condițiile legii.  
· art. 453-492 din Codul fiscal aprobat prin Legea nr. 227/2015, cu modificările și completările ulterioare, coroborate cu prevederile din Codul de procedură fiscală aprobat prin Legea nr. 207/2015.  

În vederea completării HCL nr.32/29.04.2024 privind aprobarea impozitelor si taxelor locale pentru anul fiscal 2025, propun să analizați si să aprobați următoarele:

- aprobarea procedurii de acordare a scutirilor categoriilor de persoane fizice prevăzute la art. 456 alin. (2), art. 464 alin. (2), art. 469 alin. (2), art. 470 alin. (3) din Legea nr. 227/2015, modificată şi completată, conform anexei nr. 1 ce face parte integrantă din prezenta hotărâre.

- actualizarea delimitării zonelor situate în intravilanul UAT Liebling

- determinarea impozitului pe clădiri şi a taxei pentru eliberarea autorizației de construire în cazul persoanelor fizice, precum şi a impozitului pe teren, pentru anul 2025, se aprobă actualizarea delimitării zonelor potrivit anexei nr.2.
Față de elementele prezentate, în temeiul art. 136 alin. (1) coroborate art. 139 alin.(1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, propun spre dezbatere și aprobare proiectul de hotărârea în forma prezentată. 

Primar,

Ioan Gheorghe MUNTEANU

